
ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

------------------------ 2021 թ. № ---------  Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 15-Ի N 89-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածների 1-ին մասերը՝ Հայաստանի Հանրապետության կառավարությունը որոշում է.
1. Հայաստանի Հանրապետության կառավարության 2019 թվականի փետրվարի 15-ի «Քաղաքացուն բացառիկ դեպքերում պարտադիր զինվորական ծառայությունից ազատելու կարգը սահմանելու մասին» N 89-Ն որոշման հավելվածի 2-րդ կետի     3-րդ ենթակետից հանել «Հայաստանի Հանրապետության կառավարության կողմից» բառերը.
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:










ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 15-Ի N 89-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
	
1. Իրավական ակտի ընդունման անհրաժեշտությունը.
«Հայաստանի Հանրապետության կառավարության 2019 թվականի փետրվարի 15-ի N 89-Ն որոշման մեջ լրացումներ կատարելու մասին» ՀՀ կառավարության որոշման նախագծի ընդունման անհրաժեշտությունը պայմանավորված է օտարերկրյա պետությունների բարձրագույն ուսումնական հաստատություններում միջպետական համաձայնագրերով սովորողների իրավունքների պաշտպանության հանգամանքով: 
Խնդիրները և կարգավորման նպատակը.
«Զինապարտության մասին» Հայաստանի Հանրապետության օրենքի (օրենքը ուժը կորցրել է 16.12.2017թ.) 14-րդ հոդվածի 1-ին մասի «գ» կետի համաձայն՝ պարտադիր զինվորական ծառայության զորակոչից ուսումը շարունակելու համար տարկետում տրվում է պետական պատվերով, միջպետական և միջգերատեսչական համաձայնագրերով օտարերկրյա պետությունների բարձրագույն ուսումնական հաստատությունների ուսանողներին, օրդինատուրայում, ինտերնատուրայում, մագիստրատուրայում կամ ասպիրանտուրայում սովորողներին: Նշված հիմքով տարկտում ստացած քաղաքացիների համար «Զինվորական ծառայության և զինծառայողի կարգավիճակի» մասին ՀՀ օրենքի 73-րդ հոդվածի 4-րդ կետով նախատեսվել է, որ «4. Մինչև սույն օրենքի ուժի մեջ մտնելն ասպիրանտուրայում կամ դատական դպրոցում ուսումը շարունակելու համար տարկետում ստացած անձանց վրա տարածվում են «Զինապարտության մասին» Հայաստանի Հանրապետության 1998 թվականի սեպտեմբերի 16-ի ՀՕ-250 Հայաստանի Հանրապետության օրենքի 11-րդ հոդվածի 1-ին և 6-րդ մասերի, 12-րդ հոդվածի 1-ին մասի «ե» կետի, 14-րդ հոդվածի 4-րդ մասի և 15-րդ հոդվածի 2-րդ մասի երկրորդ պարբերության դրույթները, որոնք գործում են մինչև 2020 թվականի դեկտեմբերի 31-ը ներառյալ և ուժը կորցրած են ճանաչվում 2021 թվականի հունվարի 1-ից:» Նշված իրավակարգավորման շնորհիվ քաղաքացիները որոնք տարկետում էին ստացել օրենքով սահմանված կարգով՝ բայց ոչ ՀՀ կառավարության որոշմամբ, հնարավորություն էին ստանում ազատվել պարտադիր զինվորական ծառայությունից նաև  «Զինապարտության մասին» Հայաստանի Հանրապետության օրենքով սահմանված կարգով (օրենքը ուժը կորցրել է 16.12.2017թ.): 2021 թվականի հունվարի 1-ից նշված հոդվածը ուժը կորցնելով՝ քաղաքացիները պարտադիր զինվորական ծառայությունից կարող են ազատվել միայն Հայաստանի Հանրապետության կառավարության 2019 թվականի փետրվարի 15-ի N 89-Ն որոշմամբ, որով որպես ազատման պարտադիր պայման սահմանված է ՀՀ կառավարության կողմից նախկինում տարկետում ստանալու հանգամանքը: Ստացվում է այնպես, որ այսօր մի շարք ՀՀ քաղաքացիներ, որոնք մինչև 2018 թվականը օրենքով սահմանված կարգով՝ բայց ոչ ՀՀ կառավարության որոշմամբ ստացել են տարկետում ուսումը շարունակելու նպատակով, հնարավորություն չունեն թեկնածուական ատենախոսությունը պաշտպանելու և  Հայաստանի Հանրապետությունում օրենքով սահմանված գիտական և գիտատեխնիկական գործունեությամբ զբաղվելու դեպքում ազատվել պարտադիր զինվորական ծառայությունից: 
2. Ակնկալվող արդյունքը.
«Հայաստանի Հանրապետության կառավարության 2019 թվականի փետրվարի 15-ի N 89-Ն որոշման մեջ փոփոխություններ կատարելու մասին» ՀՀ կառավարության որոշման նախագծի ընդունմամբ կապահովվեն օտարերկրյա պետությունների բարձրագույն ուսումնական հաստատություններում միջպետական համաձայնագրերով ասպիրանտուրայում սովորող քաղաքացիների ուսումնառությունը շարունակելու և գիտական աշխատանքը ավարտելու համար օրենսդրական հիմքերը: 
«Հայաստանի Հանրապետության կառավարության 2019 թվականի փետրվարի 15-ի N 89-Ն որոշման մեջ լրացումներ կատարելու մասին» ՀՀ կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի ու եկամուտների ավելացում կամ նվազեցում չի նախատեսվում:
4.Նախագծի մշակման գործընթացում ներգրավված ինստիտուտները և անձինք.
ՀՀ կրթության, գիտության, մշակույթի և սպորտի նախարարություն:




ԱՄՓՈՓԱԹԵՐԹ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՓԵՏՐՎԱՐԻ 15-Ի N 89-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	
	1. ՀՀ պաշտպանության նախարարություն
	22.06.2021թ.

	
	ՊՆ/510/3237-2021

	Դիտողություններ և առաջարկություններ չունեն
	Ընդունվել է

	2. ՀՀ արդարադատության նախարարություն
	22.07.2021թ.

	
	//21682-2021

	Նախագծի 1-ին կետի 1-ին ենթակետով նախատեսվում է հետևյալը՝ 
«Հայաստանի Հանրապետության կառավարության 2019 թվականի փետրվարի 15-ի «Քաղաքացուն բացառիկ դեպքերում պարտադիր զինվորական ծառայությունից ազատելու կարգը սահմանելու մասին» N 89-Ն որոշման հավելվածի 2-րդ կետի 2-րդ ենթակետում «քաղաքացիություն ստանալու» բառերը փոխարինել «քաղաքացիություն ձեռք բերելու» բառերով.»:
 Նախագծին կից ներկայացված հիմնավորման համաձայն՝
««Քաղաքացիության մասին» ՀՀ օրենքով քաղաքացիություն ստանալը քաղաքացիություն ձեռք բերելու հիմքերից մեկն է, որը էականորեն փոքրացնում է այն անձանց շրջանակը, որոնք պետք է կարողանան 29 ապրիլի 2021 թվականի 661-Ն որոշմամբ կատարված փոփոխությունների արդյունքում պարտադիր զինվորական ծառայությունից ազատման հիմք ունենալ: Մասնավորապես այն անձիք, որոնք քաղաքացիություն են ստանում ծննդով կամ այլ հիմքով, բայց ոչ քաղաքացիություն ստանալու միջոցով: Փոփոխությունների արդյունքով ամբողջական կդառնա 29 ապրիլի 2021 թվականի 661-Ն որոշմամբ կատարված փոփոխություններ»:
Վերոգրյալ իրավակարգավորման նպատակահարմարությունը և անհրաժեշտությունը, ինչպես նաև այդ կապակցությամբ առկա գործնական խնդիրները, նախագծին կից ներկայացված հիմնավորման մեջ, փաստացի բացահայտված չէ: 
Բացի այդ, գտնում ենք, որ վերոգրյալ իրավակարգավորման անհրաժեշտությունը փաստացի բացակայում է հետևյալ պատճառաբանությամբ՝ 
«Քաղաքացիության մասին» ՀՀ օրենքի 9-րդ հոդվածում սահմանված է հետևյալ՝ 
«Հայաստանի Հանրապետության քաղաքացիություն ձեռք է բերվում`
1) քաղաքացիության ճանաչմամբ.
2) ծննդով.
3) քաղաքացիություն ստանալու միջոցով.
4) քաղաքացիությունը վերականգնելու միջոցով.
5) քաղաքացիության խմբային ձեռքբերման միջոցով.
6) Հայաստանի Հանրապետության միջազգային պայմանագրերով նախատեսված հիմքերով.
7) սույն օրենքով նախատեսված այլ հիմքերով»:
Նախագծի 1-ին կետի 1-ին ենթակետով փոփոխվող Հայաստանի Հանրապետության կառավարության 2019 թվականի փետրվարի 15-ի N 89-Ն որոշման 2-րդ կետի 2-րդ ենթակետում առկա կարգավորումը կիրառելի է միայն այլ պետության քաղաքացիություն ունեցող անձանց նկատմամբ, և ցանկացած դեպքում այլ պետության քաղաքացիություն ունեցող անձը կարող է քաղաքացիություն ձեռք բերել քաղաքացիություն ստանալու միջոցով, ուստի այլ պետության քաղաքացիություն ունեցող անձանց այլ հիմքերով քաղաքացիություն ձեռք բերելու հնարավորություն ընձեռելու անհրաժեշտությունը փաստացի բացակայում է:
Ելնելով վերոգրյալից՝ հայտնում ենք, որ նախագծի հիշյալ կարգավորումներն ունեն լրացուցիչ հիմնավորման կարիք՝ եզրակացությամբ բարձրացված խնդիրների համատեքստում:
	Ընդունվել է
Նախագծով նախատեսված փոփոխությունը հանվել է



